Държавен вестник, бр. 45, 2010 г., стр. 15

БРОЙ  45	
Д Ъ Р Ж А В Е Н  В Е С Т Н И К 	
СТР.  15  
Чл. 21. (1) В края на всеки месец начал­
никът на отдел „СДВНЧ“ след получаване 
на необходимата информация за пречките 
за извеждане на чужденеца от началника на 
сектор „ПНМ“ при дирекция „Миграция“ на 
МВР изготвя списък на чужденците, които са 
пребивавали повече от шест месеца в СДВНЧ, 
поради наличието на пречки за извеждането им 
от страната. Списъкът се изпраща на директора 
на дирекция „Миграция“ на МВР за вземане 
на решение и предприемане на допълнителни 
мерки за отстраняване на пречките.
(2) На всеки шест месеца съгласно чл. 46а, 
ал. 3 ЗЧРБ началникът на СДВНЧ представя 
списък на чужденците, които са пребивавали 
повече от шест месеца в дома, поради нали­
чие на пречки за извеждането им от страната. 
Списъкът се изпраща на административния 
съд по местонахождение на специалния дом.
Чл. 22. (1) След настаняване на чужденеца в 
СДВНЧ съответните компетентни длъжностни 
лица предприемат незабавно всички необходи­
ми мерки за отстраняването на пречките по 
чл. 10, ал. 2 и изпълнението на заповедите за 
налагане на ПАМ по чл. 41, 42 или 42а ЗЧРБ. 
(2) При изпълнението на заповедите за при­
нудително отвеждане или експулсиране, както и 
при освобождаване на чужденеца от специалния 
дом длъжностно лице от Оперативно дежурната 
част при ДМ – МВР отразява основанието за 
освобождаването му в регистъра по чл. 7.
Чл. 23. (1) Началникът на сектор „ПНМ“ 
при ДМ – МВР организира отвеждането на 
чужденеца до съответния граничен контролно-
пропускателен пункт (ГКПП), през който той 
следва да напусне територията на страната.
(2) Съпровождането на чужденците, подле­
жащи на принудително отвеждане от страната, 
се извършва по съответния нормативноуста­
новен ред.
(3) Ръководителят на групата по съпро­
вождането предава чужденеца заедно със 
съпровождащите го документи на началника 
на смяна или на командира на отделение от 
Главна дирекция „Гранична полиция“ на съот­
ветния ГКПП. За предаването на чужденеца и 
документите се съставя приемно-предавателен 
протокол в два екземпляра, като единият се 
съхранява в ГКПП, а другия ръководителят 
на групата по съпровождане предоставя на 
началника на отдел „СДВНЧ“ за прилагане 
към личното дело на чужденеца. 
(4) При необходимост от съпровождане на 
чужденеца до страната на произход или до 
трета сигурна страна той се придружава от 
служители на ДМ – МВР.
(5) За принудителното отвеждане или екс­
пулсиране, както и за освобождаването на 
чужденеца от СДВНЧ началникът на сектор 
„ПНМ“ при ДМ – МВР уведомява директора 
или заместник-директора на ДМ – МВР, като 
посочва:
1. основанието за освобождаване;
2. датата; и
3. ГКПП, през който той е напуснал Репуб­
лика България, когато основанието за осво­
бождаването на чужденеца е изпълнение на 
наложената по чл. 41, 42 или 42а ЗЧРБ ПАМ.
Раздел III
Дейност на специалните домове
Чл. 24. (1) В сградите на СДВНЧ в зависимост 
от нуждите се обособяват следните сектори:
1. административен;
2. медицински;
3. леглови;
4. за хранене;
5. културно-занимателен;
6. стопански.
(2) Посочените в ал. 1 сектори се оборудват 
и обзавеждат в зависимост от предназначението 
им и от капацитета на дома.
Чл. 25. (1) Деловодната дейност в СДВНЧ 
се осъществява съгласно нормативните изисква­
ния за организацията на тази дейност в МВР.
(2) Специалните домове за временно нас­
таняване на чужденци ползват собствен печат 
и щемпели съгласно изискванията на Указа 
за печатите (обн., ДВ, бр. 69 от 1965 г.; изм., 
бр. 26 от 1988 г., бр. 11 и 47 от 1998 г., бр. 45 
и 97 от 2002 г.).
Чл. 26. (1) В специалните домове за временно 
настаняване на чужденци се водят:
1. регистърът по чл. 7;
2. дневник за входяща и изходяща корес­
понденция;
3. дневник за заповеди;
4. дневник за свижданията на настанените 
чужденци и получените пощенски пратки;
5. картотека с личните дела на настанените 
в дома чужденци;
6. медицинска документация.
(2) В СДВНЧ се води и друга документация, 
утвърдена със съответните нормативни актове.
(3) Директорът на ДМ – МВР по предло­
жение на началника на отдел „СДВНЧ“ със 
заповед утвърждава образците на регистрите и 
другите документи, които се водят в СДВНЧ.
Чл. 27. За настанения в СДВНЧ чужденец 
се води лично дело, което съдържа:
1. заповед на съответния орган за настаня­
ване на чужденеца в дома;
2. заповед за принудително отвеждане до 
границата или за експулсиране;
3. копие от документ за самоличност, ако 
притежава такъв;
4. приемно-предавателни протоколи за нас­
таняване и освобождаване;
5. приемно-предавателни протоколи за лич­
ните вещи, пари и ценности;
6. медицински документи, констатиращи 
здравословното състояние на чужденеца, при 
приемането и освобождаването му от дома;
7. една снимка съгласно установения от 
Закона за българските лични документи и